**ПРАВИЛА**

**НА ИНСТИТУТ ПО ЕКСПЕРИМЕНТАЛНА МОРФОЛОГИЯ, ПАТОЛОГИЯ И АНТРОПОЛОГИЯ С МУЗЕЙ – БЪЛГАРСКА АКАДЕМИЯ НА НАУКИТЕ (ИЕМПАМ-БАН)**

**ЗА ПОДБОР НА КАНДИДАТИ ЗА УЧАСТИЕ В ННП „МЛАДИ УЧЕНИ И ПОСТДОКТОРАНТИ“ НА МОН**

Настоящите Правила са съобразени с изискванията на ННП „Млади учени и постдокторанти“ на МОН и указанията на ЦА - БАН. Изработени са от комисия, избрана с Решение на НС на ИЕМПАМ (Протокол № 8 / 12.12.2018 г.).

*Всички кандидати от ИЕМПАМ за участие в програмата трябва да имат висше образование в област „Науки за живота“ (LIF) или медицина, съотв. ветеринарна медицина и подчертани интереси и/или опит в биомедицинските изследвания.*

1. **МОДУЛ „МЛАДИ УЧЕНИ“**
2. Кандидатите по модула са асистенти, докторанти (без редовни докторанти) или специалисти на работа в ИЕМПАМ или кандидатстващи в ИЕМПАМ за работа по ННП „Млади учени и постдокторанти“, които отговарят на условията за млад учен, т.е. имат първа магистърска степен, придобита преди не повече от 10 години към момента на подаване на документите.
3. Кандидатите подават следните документи на български език:

* Автобиография по европейски образец;
* Диплома за завършено образование и сертификат за владеене на чужд език;
* Мотивационно писмо, включващо и информация за области на научни интереси;
* Описание на досегашната научна работа на кандидата (ако е приложимо);
* Списък с публикации и проекти, в които е участвал (ако е приложимо);
* Проект за бъдещо научно и кариерно развитие на кандидата подкрепено от научния ръководител/зав. секция/лаб. (до 2стр.);
* Други материали, доказващи професионалните качества на кандидата по негова преценка. Награди или грамоти;
* Попълнено Приложение 2 към тези Правила;
* Кратка професионална автобиография на научния ръководител - избрани статии по темата и цитати.

1. Мотивационното писмо включва информация за образованието, специалността, областите на научни интереси, курсове, специализации и др. в областта на проекта, специфични умения и подготовка, които са от полза за успешното изпълнение на проекта.
2. Научен ръководител е хабилитирано лице от ИЕМПАМ, с научна продукция (научни публикации и цитати), доказваща компетентност в областта на проекта.
3. Проектът на кандидата трябва да отговаря на следните условия:

* Да е в област „Науки за живота“;
* Да не се финансира от други източници (национални или международни проекти и програми);
* Да е одобрен от Научния ръководител;
* Да съответства на приоритетна област на Стратегията за развитие на научните изследвания 2017-2030;
* Да отговаря на общите условия за актуалност и значимост;
* Да е изпълним в рамките на определените от програмата срокове и с консумативи и апаратура, налична или достъпна за ИЕМПАМ.

1. Кандидати ще бъдат оценени и класирани от Комисията по критериите от Приложение 1 и попълненото от кандидата Приложение 2.
2. За новопостъпили в ИЕМПАМ кандидати, които отговарят на всички условия и са одобрени за участие в програмата, се определя основно месечно възнаграждение от 900 лв. до приключването на проекта, съгласно решението на Централизираната комисия, т.е първоначално за срок от 1 година.
3. За кандидати от ИЕМПАМ, които отговарят на всички условия и са одобрени за участие в програмата, се определя допълнително месечно възнаграждение по решение на НС до приключването на проекта, съгласно решението на Централизираната комисия, т.е първоначално за срок от 1 година.
4. **МОДУЛ „ПОСТДОКТОРАНТИ“**
5. Кандидатите по модула са асистенти, главни асистенти или доценти на работа в ИЕМПАМ или кандидатстващи в ИЕМПАМ за работа по ННП „Млади учени и постдокторанти“, които отговарят на условията за постдокторант, т.е. имат придобита научна степен ОНС „доктор“ преди не повече от 5 години към момента на подаване на документите.
6. Кандидатите подават следните документи:

* Автобиография по европейски образец на английски език;
* Диплома за получена докторска степен и сертификат за владеене на чужд език;
* Мотивационно писмо, включващо и информация за областта на научни интереси. Посочва се изрично в коя научна област кандидатства пост-докторанта;
* Подробен проект, включващ научноизследователска програма и конкретни подходи/методи за изпълнението й (до 10стр.) – на английски език;
* Описание на досегашната научна работа на кандидата – на английски език;
* Списък с публикации и проекти, в които е участвал – на английски език (статиите на български език и националните проекти се превеждат на английски);
* Списък с участия с доклади, постери, презентации в научни конференции и събития;
* Проект за бъдещо научно и кариерно развитие на кандидата подкрепено от приемащия научния ръководител/зав. секция/лаб. – на английски език;
* Други материали, доказващи професионалните качества на кандидата по негова преценка. Награди или грамоти;
* Попълнено Приложение 3 към тези Правила;
* Кратка професионална автобиография на научния ръководител от приемащата институция - избрани статии по темата и цитати.

1. Мотивационното писмо включва информация за образованието, специалността, докторантурата, областите на научни интереси, курсове, специализации, научна продукция и др. в областта на проекта, специфични умения и подготовка, които са от полза за успешното изпълнение на проекта.
2. Научен ръководител е хабилитирано лице от ИЕМПАМ, с научна продукция (научни публикации и цитати), доказваща компетентност в областта на проекта.
3. Проектът на кандидата трябва да отговаря на следните условия:

• Да е в област „Науки за живота“;

• Да не се финансира от други източници (национални или международни проекти и програми);

• Да е одобрен от Научния ръководител;

• Да съответства на приоритетна област на Стратегията за развитие на научните изследвания 2017-2030;

• Да отговаря на общите условия за актуалност и значимост;

• Да е изпълним в рамките на определените от програмата срокове и с консумативи и апаратура, налична или достъпна за ИЕМПАМ.

1. Кандидати ще бъдат оценени и класирани от Комисията по критериите от Приложение 1 и попълненото от кандидата Приложение 3.
2. За кандидати (новопостъпили или от ИЕМПАМ), които отговарят на всички условия и са одобрени за участие в програмата, се определя основно месечно възнаграждение от 1500 до 3000 лв. съгласно решение на НС на ИЕМПАМ до приключването на проекта, съгласно решението на Централизираната комисия, т.е първоначално за срок от 1 година.

**Настоящите правила са изработени от комисия в състав: проф. Машенка Димитрова, доктор, проф. Радостина Александрова, доктор, доц. Ивайла Пандурска, доктор, доц. Мариана Панайотова-Пенчева, доктор и гл. ас. Катерина Тодорова, доктор.**